****

**

**Доклад**

**за дейността на НЧ „Възраждане-1922”**

**за 2021 г.**

**от председателя Михаил Танев**

**изнесен на общо събрание на 26.03.2022 г.**

**Ува­жае­мо съб­ра­ние,**

**Ува­же­мо нас­тоя­тел­ство,**

Живеем в трудно време. Времето на без духовност и апатия, страхът от пандемията, страх от война.

Вече втора година живеем при ограничителни режими свързани с пандемията от КОВИД, което естествено се отразява на непосредствените контакти между хората и пречи на провеждането на повечето мероприятия заложени в и без това скромната ни програма за годината. Изпълнени в цялост, бяха само мероприятията през летният прозорец, когато нямаше забрана за събирания.

Днес, читалището е изправено пред новата реалност с въпроса, как да продължи да работи при тези условия. Може ли да съществува въобще, без присъствие на хора и право на събиране в групи. Силно се надяваме това скоро да се промени и пандемията да бъде овладяна.

Силно се надявам и вярвам, че ще дойдат нови хора, който с нова енергия и ентусиазъм ще се включат в това доброволно, просветителско и културно дело в името на всеки един от нас, в името на нашите деца и внуци. В името на нашето общо бъдеще.

Въпреки трудностите, чита­лищното ръководство, и най-вече секре­таря на читалището, продължават да упорстват и да се стараят да подържат интереса в подрастващите към духовните традиции с които е богато нашето село, до колкото позволяват обстоятелствата.

**На фона на случващото се общата оцен­­­­ка за ра­бо­та­та на НЧ „Въз­раж­да­не - 1922” за 2021 г. е добра, въпреки някои претенции към секретаря на читалището.** В под­кре­па на то­ва ще спомена по-важ­ни­те не­ща слу­чи­ли се през изтеклата година:

**Изпълнен бе културният календар на читалище­то**, приет през миналата година, съобразен с пандемичните ограничения. Той включваше всички светски празници и всички църковни празници, които тради­цион­но отбелязваме. Изнесено информа­ционно табло отра­зява със снимков материял всички събития и прояви.

Мака и в условия на пандемия **деца изработиха в къщи, под методическото ръководство на секретаря на читалището, картички за Баба Марта и Коледа**, които раздадоха на старите и социално слаби жители на селото. Малка група от тях, организирана от секретаря, участва с лазарски песни по Цветница и отбеляза Еньов ден. Не бе пропуснат и 1-ви юни – Международния ден на детето с празнична програма, анимация и кетъринг за всички присъстващи децата. Поради пандемични ограничения Коледната елха бе по-скоро символична, но това не зависи от нас и нашето желание.

**Читалищната библиотек,** спазва гра­фика за ползване на ли­те­ратурата в нея от желаещи да четат. Все още продължава работата по въвеждането и създава­нето на компютърен регистър на книжния фонд, който вече е изцяло в сградата на новото кметство в квартала и надхвърля 5 000 тома. Този процес се проточи поради многократните промени в изискванията за кодифициране на фонда. Има и друг проблем, за съжаление това богатство на библиотеката не може да се разположи в удобен библиотечен вид за ползване поради малката площ, с която разполага читалището. А третото лошо нещо е, че малцина искат да го ползват, а читателите се броят на пръстите на едната ми ръка през всичките тези години – вече 10 от както съм председател. Изводите си правете сами.

**От­бе­лязвам за пореден път упоритата ра­бо­та на сек­ре­та­ря на чи­та­ли­ще­то Цве­тан­ка Хрис­то­ва през из­тек­лия пе­риод, въпреки здравословните и проблеми.** Не можем да се мерим с големите читалища в общината,но тя ра­бо­ти усърдно с вси­чки възрастови групи от се­ло­то и точно следва графика на меро­прия­тията прие­ти­те в го­диш­ната ни програма. Из­каз­вам бла­го­дар­ност си към нея и за доб­ра­та фи­нан­со­ва от­чет­ност, коя­то стрик­тно спаз­ва.

**Вярвам, че и през очетния период се е усе­щала ра­бо­та­та на чи­та­ли­ще­то от всички в се­ло­то.** Иска ми седа има по-го­ля­ма ак­тив­ност и ан­га­жи­ра­ност от хо­ра­та в се­ло­то и се на­дя­вам, то­ва да се слу­чи, защото го правим за тях, особено сега, когато само след месец ще отбележим 100-годишнината от създаването на чита­лището.

**През 2021 г. се стараехме активно да участвахме в работа­та на об­щин­ското сдру­же­ние на чи­та­ли­ща­та в общината.** Надя­вам се, че и през тази година, ще сме част от общите усилия на сдружението да създава среда и условия за развитие на читалищата в общината, както и да се учим от примера но по-добрите от нас.

**Бла­го­да­ря за вни­ма­ние­то на всички присъстващи!**

**Бъдете здрави!**

26.03.2022 г.

**Ми­хаил Та­нев,**

*пред­се­да­тел на НЧ „Въз­раж­да­не-1922” с. Не­гу­ше­но*